CELEX: C2007/117/41
Language: lv
Date: 2007-05-26 00:00:00
Title: Lieta T-85/07: Prasība, kas celta 2007. gada 20. martā — Gabel Industria Tessile /ITSB — Creaciones Garel ( GABEL )

26.5.2007   
            
            
               LV
            
            
               Eiropas Savienības Oficiālais Vēstnesis
            
            
               C 117/26
            
         Prasība, kas celta 2007. gada 20. martā — Gabel Industria Tessile/ITSB — Creaciones Garel (“GABEL”)
   (Lieta T-85/07)
   (2007/C 117/41)
   Valoda, kādā sagatavots prasības pieteikums — itāļu
   Lietas dalībnieki
   
      Prasītāja: Gabel Industria Tessile S.p.A., Rovellasca (Itālija) (pārstāvis — A. Petruzzelli, Avvocato)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Creaciones Garel S.A.
   Prasītājas prasījumi:
   
               —
            
            
               daļēji atcelt Apelāciju otrās padomes 2007. gada 25. janvāra lēmumu, kas paziņots 2007. gada 29. janvārī, tiktāl ciktāl ar to ir atteikta Kopienas preču zīmes “GABEL”, reģistrācijas pieteikums Nr. 3754777, attiecībā uz 24. klasē ietilpstošajām precēm reģistrācija, sakarā ar Regulas Nr. 40/94 8. panta 1. punkta b) apakšpunkta pārkāpumu;
            
         
               —
            
            
               uzturēt spēkā Apelāciju padomes lēmumu preču zīmi reģistrēt attiecībā uz 25. klasē ietilpstošajiem “peldmēteļiem”;
            
         
               —
            
            
               izdot rīkojumu Iekšējā tirgus saskaņošanas birojam Kopienas preču zīmi “GABEL ”Nr. 3754777 reģistrēt attiecībā uz 24. klasi un šajā klasē tobrīd norādītajām precēm, nevis tikai attiecībā uz 25. klasē ietilpstošajiem “peldmēteļiem”;
            
         
               —
            
            
               piespriest atbildētājam atlīdzināt visus prasītājai radušos tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “GABEL ”(reģistrācijas pieteikums Nr. 3754777) attiecībā uz 24. un 25. klasē ietilpstošajām precēm
   
      Iebildumu procesā pretstatītās preču zīmes vai apzīmējuma īpašniece: Creaciones Garel S.A.
   
      Pretstatītā preču zīme vai apzīmējums: Kopienas grafiska preču zīme “GAREL ”attiecībā uz 24., 25. un 26. klasē ietilpstošajām precēm
   
      Iebildumu nodaļas lēmums: iebildumus apmierināt
   
      Apelāciju padomes lēmums: apelāciju daļēji apmierināt, ciktāl preču zīme ir reģistrēta attiecībā uz “peldmēteļiem ”(25. klase)
   Izvirzītie pamati: Regulas Nr. 40/94 par Kopienas preču zīmi 8. panta 1. punkta b) apakšpunkta pārkāpums